**«ΑΠΟΚΑΤΑΣΤΑΣΗ Ι.Ν. ΑΓΙΟΥ ΔΗΜΗΤΡΙΟΥ ΨΗΛΩΜΑΤΟΣ, Δ. ΜΕΤΕΩΡΩΝ»**

Το έργο «ΑΠΟΚΑΤΑΣΤΑΣΗ Ι.Ν. ΑΓΙΟΥ ΔΗΜΗΤΡΙΟΥ ΨΗΛΩΜΑΤΟΣ, Δ. ΜΕΤΕΩΡΩΝ» εντάχθηκε στο Επιχειρησιακό Πρόγραμμα «Περιφερειακό Επιχειρησιακό Πρόγραμμα Θεσσαλίας 2014-2020» με προϋπολογισμό 500.000,00€, με χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο την Εφορεία Αρχαιοτήτων Τρικάλων.

Ο Ι. Ναός του Αγίου Δημητρίου βρίσκεται στον οικισμό Ψήλωμα, Δ. Μετεώρων. Πρόκειται για τρίκλιτη θολοσκέπαστη βασιλική με τοιχογραφίες που χρονολογούνται στα τέλη του 18ου αιώνα (1791). Ο ναός έχει χαρακτηρισθεί ως ιστορικό διατηρητέο μνημείο. Οι επεμβάσεις αφορούν σε: αποκατάσταση εξωτερικών όψεων ναού, στερέωση των τοιχογραφιών, ομογενοποίηση λιθόχτιστου κελύφους με εφαρμογή ενεμάτων μονόπλευρα από την εξωτερική παρειά της περιμετρικής λιθοδομής, ενίσχυση κελύφους στη, αποκατάσταση θολοδομίας και επιστέγασης, ενίσχυση περίδεσης κελύφους, κατασκευή ανοικτού αποστραγγιστικού καναλιού για τη συλλογή και απομάκρυνση των όμβριων υδάτων, διαμόρφωση περιβάλλοντος χώρου, Η/Μ εγκαταστάσεις, σήμανση - πληροφόρηση.